અંકુરિત ચણા કરવા માટે ચણાને સારી રીતે સાફ કરીને તેને એટલા પાણીમાં પલાળો કે જેથી તેટલું પાણી ચણામાં શોષાઈ જાય. પ્રાતઃકાળ પાણીમાં પલાળી દ્યો અને રાત્રે પાણીમાંથી કાઢીને કોઈ પણ સાફ જાડા કપડાં અથવા તેની થેલીમાં બાંધીને તેને લટકાવી દ્યો. ગરમીમાં 12 કલાક અને ઠંડા હવામાનમાં 18થી 24 કલાક સુધી પલાળ્યા પછી ભીના કપડામાં બાંધવાથી બીજા-ત્રીજા દિવસે તેમાં અંકુર ફૂટી નીકળે છે. ગરમીમાં થેલી પર આવશ્યકતા અનુસાર પાણી છાંટતા રહેવું જોઈએ. આ રીતે ચણા ફણગાઈ જશે. ફણગાવેલા ચણાનો નાશ્તો એક ઉત્તમ ટૉનિક છે. અંકુરિત ચણામાં કેટલાક લોકો સ્વાદ માટે મરીનો ભૂકો, સિંધવ, મીઠું, ખમણેલું આદુ, લીંબુનાં રસનાં કેટલાંક ટીપાં પણ નાખે છે, પરંતુ જો તમે કંઈ પણ નાખ્યા વગર માત્ર ફણગાવેલા ચણા ખાઈ શકતા હો તો તે વધુ ઉત્તમ રહેશે.